
     R  E  P U  B  L  I  K  A    E   S  H  Q  I  P  Ë  R  I  S  Ë
BASHKIA TIRANË
AGJENCIA E SHËRBIMEVE FUNERALE
                                       NJOFTIM PËR VEND TË LIRË PUNE

Në mbështetje të Ligjit nr.139/2015, datë 17.12.2015 “Për vetëqeverisjen vendore”; Ligjin nr. 7961,datë 12.07.1995 “Kodi i Punës i Republikës së Shqipërisë” (të ndryshuar), Urdhërit të Kryetarit të Bashkisë Tiranë nr.3717/2, datë 01.02.2017 “Për miratimin e strukturës dhe organikës së Agjencisë së Shërbimeve Funerale, njësi në varësi të Bashkisë Tiranë” (të ndryshuar), Agjencia e Shërbimeve Funerale shpall procedurën e konkurimit për vendin e lirë të punës për pozicionin:

1 (një) Roje në Sektorin Tufinë – Klasa e pagës II
Përshkrimi përgjithësues i punës për pozicionin është:
1. Rojet e varrezave kryejnë shërbimin e rojes brenda territorit të varrezave dhe të objekteve brenda saj, sipas procedurave të  miratuara nga dejtori i institucionit.
2. Nuk lejon hyrjen në ambjentet e zyrave të personave të paautorizuar;
3. Mbajnë librin e shërbimit të rojes, ku evidentohet koha e marrjes dhe dorëzimit të shërbimit.

4. Në rast të konstatimit të problemeve në ambjentin që kryen shërbimin njofton menjëherë përgjegjësin e sektorit të varrezës.
5. Qëndron në vendin e punës dhe nuk mund të largohet pa njoftuar përgjegjësin e sektorit dhe në mungesë të tij drejtorin.

6. Të paraqitet në institucion në raste të veçanta  të cilat i njoftohen paraprakisht nga eprori i tij.

7. Duhet të zbulojë, parandalojë, vëzhgojë dhe raportojë për çdo parregullsi, dëmtim të pronës, vjedhje apo dukuri të pazakontë që mund të shkaktojnë dëme për magazinën dhe stafin e tij.

8. Zbaton me korrektësi disiplinën në punë dhe detyrat e ngarkuara, duke mbajtur përgjegjësi për çdo rast shkelje të tyre.
1. KUSHTET QË DUHET TË PLOTËSOJË KANDIDATI NË PROCEDURËN E PRANIMIT DHE KRITERET E VEÇANTA 

Kushtet që duhet të plotësojë kandidati në procedurën e pranimit për pozicionin punëtor varrezash janë:

a) Të jetë shtetas shqiptar; 

b) Të ketë kryer arsimin 8-vjeçar;

c) Të ketë zotësi të plotë për të vepruar; 

d) Të zotërojë gjuhën shqipe, të shkruar dhe të folur;

e) Të jetë në kushte shëndetësore që e lejojnë të kryejë detyrën përkatëse; 

f) Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje.
2. DOKUMENTACIONI, MËNYRA DHE AFATI I DORËZIMIT

 Kandidatët që aplikojnë duhet të dorëzojnë dokumentat si më poshtë: 
1. Kërkesë për aplikim (me shkrim dore sipas formatit të publikuar);
2. Curriculum Vitae (jetëshkrimi);

3. Fotokopje e diplomës së shkollës e noterizuar 
4. Fotokopje e kartës se identitetit;

5. Çertifikatë e përbërjes familjare;
6. Fotokopje e librezës së punës (të gjitha faqet që vërtetojnë eksperiencën në punë);
7. Motivacioni i largimit nga puna e fundit (nëse është i punësuar ose ka qënë i punësuar);
8. Raport mjeko-ligjor;
9. Vërtetim i gjendjes gjyqësore;
10. Dy fotografi ( përmasa 2.5x3.5 cm)

Dokumentat duhet të dorëzohen me postë apo drejtpërsëdrejti në zyrën e protokollit të Agjencisë së Shërbimeve Funerale brenda datës 06 Tetor 2020. 

3. REZULTATET PËR FAZËN E VERIFIKIMIT PARAPRAK 

Në datën 09 Tetor 2020, Njësia e Burimeve Njerëzore në Agjencinë e Shërbimeve Funerale do të shpallë në portalin “Shërbimi Kombëtar i Punësimit”, në faqen e internetit të Agjencisë  dhe stendat e informimit të publikut, listën e kandidatëve që plotësojnë kushtet dhe kriteret e veçanta për procedurën e pranimit si dhe datën, vendin dhe orën e saktë ku do të zhvillohet intervista. Në të njëjtën datë kandidatët që nuk i plotësojnë kushtet e pranimit për pozicionin e lirë të punës dhe kërkesat e posaçme do të njoftohen individualisht (nëpërmjet komunikimit telefonik), për shkaqet e moskualifikimit. 
4. MËNYRA E VLERËSIMIT TË KANDIDATËVE 
Kandidatët do të vlerësohen në lidhje me dokumentacionin e dorëzuar: 
Kandidatët do të vlerësohen për përvojën apo kualifikimet e lidhura me fushën, si dhe për vlerësimet e rezultateve individale në punë.Totali i pikëve për këtë vlerësim është 40 pikë.
Kandidatët gjatë intervistës së strukturuar me gojë do të vlerësohen në lidhje me:
a- Njohuritë, aftësitë, kompetencën në lidhje me përshkrimin e pozicionit të punës;

b- Eksperiencën e tyre të mëparshme; 

c- Motivimin, aspiratat dhe pritshmëritë e tyre për karrierën. Totali i pikëve për këtë vlerësim është 60 pikë.
5. DATA E DALJES SË REZULTATIT DHE MËNYRA E KOMUNIKIMIT 

Në përfundim të vlerësimit të kandidatëve, Njësia e Burimeve Njerëzore do të njoftojë ata individualisht në mënyrë elektronike për rezultatet (nëpërmjet komunikimit telefonik). Njësia e Burimeve Njerëzore do të shpallë fituesin në faqen zyrtare të Agjencisë, në portalin “Shërbimi Kombëtar i Punësimit” dhe stendat e informimit të publikut. 

Adresa: Rruga e “Durrësit”, Nr.132, Tiranë, Shqipëri, tel.: +355 4 2253348                                                                      

